ขออนุญาตถามน่ะค่ะ ประจำเดือนมาวัน1-3 แต่ทำทำไมยังมีมาอีกวันที่ 23 แต่รอบนี้มีมาแบบจางและมาน้อยกว่าทุกครั้ง และมีอาการปวดหน้าท้องนิดๆเป็นบางช่วง อยากทราบว่าเกิดจากสาเหตุอะไรหรือเกี่ยวไหมค่ะว่าจะมีบุตรยาก
สวัสดีค่ะ หากประจำเดือนมาวันที่ 1 เม.ย. แล้วในวันที่ 23 เม.ย. ได้มีเลือดออกมาอีก อาจเป็น1. เลือดประจำเดือน ซึ่งหากนับระยะห่างจากรอบที่แล้วจะเท่ากับ 22 วัน ซึ่งถือว่าเป็นระยะห่างระหว่างรอบประจำเดือนที่ปกติดี และหากเลือดออกมานาน 2-7 วัน ก็น่าจะเป็นประจำเดือนได้ ทั้งนี้ การที่ประจำเดือนมาน้อยกว่าปกติ อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป พักผ่อนน้อย อดอาหาร มีภาวะโลหิตจาง เป็นต้น2. เลือดออกช่วงไข่ตก แต่มักจะอยูในช่วงวันที่ 13-15 ของรอบเดือนมากกว่า อย่างไรก็ตาม หากโดยปกติ มีระยะห่างระหว่างรอบเดือนที่นานกว่า 35 วัน ก็อาจเป็นช่วงไข่ตกได้ แต่เลือดออกในวันไข่ตกนั้น จะมีปริมาณเพียงเล็กน้อยและออกเพียง 1 วัน3. หากก่อนหน้านี้ ได้มีเพศสัมพันธ์ ก็อาจเป็นเลือดล้างหน้าเด็กได้4. หากมีการใช้ยาฮอร์โมนต่างๆ ก็อาจเกิดจากผลข้างเตียงของยาได้ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ5. มีมดลูกอักเสบ แต่มักจะมีอาการปวดท้องน้อยต่อเนื่องและมีตกขาวที่ผิดปกติร่วมด้วยหากเลือดที่ออกมาเพียง 1 วันแล้วหายไป ก็อาจเป็นเลือดออกช่วงไข่ตกได้ แต่หากออกนาน 2-7 วัน ก็น่าจะเป็นเลือดประจำเดือนได้ แต่หากยังออกมาแบบกะปริดกะปรอยอีกเรื่อยๆ โดยที่ไม่ได้เกิดจากการใช้ยาใดๆ หรือยังคงมีปวดท้องน้อยต่อเนื่อง หรือมีตกขาวที่ผิดปกติร่วม ก็ควรไปพบสูติ-นรีแพทย์เพื่อตรวจค่ะ หรือหากก่อนหน้านั้นได้มีเพศสัมพันธ์ ก็อาจลองตรวจหาการตั้งครรภ์ดูด้วยค่ะ